stanford-oval/wikipedia huggingface dataset:
פונקציית מצב
לקריאה נוספת

Callen, H.B. (1960/1985). Thermodynamics and an Introduction to Thermostatistics, (1st edition 1960) 2nd edition 1985, Wiley, New York, ISBN 0-471-86256-8.
| תרמודינמיקה |
| --- | --- | --- |
| חוקי יסוד | חוקי שימור (החומר, האנרגיה) • חוקי התרמודינמיקה: אפס, ראשון, שני (ראו גם: תנועה נצחית, השד של מקסוול), שלישי |  |
| קבועים | קבוע הגזים • קבוע בולצמן • קבוע אבוגדרו • קבוע פלאנק |  |
| משתנים | אינטנסיבים (טמפרטורה, לחץ, פוטנציאל כימי) • אקסטנסיבים (אנטרופיה, נפח, מספר חלקיקים) • משוואת מצב |  |
| יחידות מידה | טמפרטורה (צלזיוס, קלווין, יח' אחרות) • נפח (ליטר, מטר מעוקב) • לחץ (בר, אטמוספירה, פסקל) • מספר חלקיקים (מול) • אנרגיה (ג'אול, קלוריה) |  |
| אפיון | הפיכות • שינוי האנתלפיה (תהליך אקסותרמי, תהליך אנדותרמי) • שינוי באנרגיה (תהליך ספונטני, תהליך מאולץ) • תהליך (איזוברי, איזותרמי, איזוכורי, אדיאבטי, איזנטרופי, איזואנתלפי) |  |
| פוטנציאלים תרמודינמיים | אנרגיה פנימית • אנתלפיה • האנרגיה החופשית של הלמהולץ • האנרגיה החופשית של גיבס |  |
| מצבי צבירה ומעברי פאזות | מצבי צבירה (מוצק, נוזל, גז) • מעברי פאזות (התכה, התאדות, המראה, התעבות, הקפאה) • נקודת התכה • נקודת רתיחה • נקודה משולשת • נקודה קריטית • דיאגרמת פאזות • משוואת קלאוזיוס-קלפרון • חוק הפאזות של גיבס |  |
| גזים | גז אידיאלי • גז ואן דר ואלס • התאוריה הקינטית של הגזים • לחץ חלקי • חוק ראול • מודל דלטון • חוק בויל-מריוט • חוק גה-ליסאק • חוק שארל• משוואת הגז האידיאלי |  |
| חום וטמפרטורה | האפס המוחלט • יח' מידה לטמפרטורה • שיווי משקל תרמודינמי • קיבול חום • יחס קיבולי החום • חום כמוס • חוק הס • קלורימטר • אפקט ג'ול-תומסון • הסעת חום • מוליכות חום • מעבר חום • קרינה תרמית • קשר מאייר • האינדקס האדיאבטי |  |
| מעגלי עבודה | מעגלים תרמודינמיים (קרנו, סטרלינג, ברייטון, אריקסון, רנקין, סטירלינג, דיזל, לנואר, אוטו, היגרוסקופי, סקודירי, סטודרד) • נצילות |  |
| יישומים | מכונות חום • מנועים • משאבות • משאבת חום • מחליף חום • מיזוג אוויר • מקרר • קירור תרמואלקטרי • תחנות כוח |  |
| מונחים נוספים | תאוריית הקלוריק • תנועה בראונית • פונקציית מצב • תרמודינמיקה סטטיסטית • קשרי מקסוול • תרמוכימיה |  |
| דמויות בולטות | דניאל ברנולי (1700–1782) • בנג'מין תומפסון (1753–1814) • סאדי קרנו (1796–1832) • אמיל קלפרון (1799–1874) • רוברט מאייר (1814–1878) • ג'יימס ג'ול (1818–1889) • ויליאם ג'ון מקורן רנקין (1820–1872) • הרמן פון הלמהולץ (1821–1894) • רודולף קלאוזיוס (1822–1888) • ויליאם תומסון (1824–1907) • ג'יימס קלרק מקסוול (1831–1879) • יוהנס דידריק ואן דר ואלס (1837–1923) • ג'וסיה וילארד גיבס (1839–1903) • לודוויג בולצמן (1844–1906) • מקס פלאנק (1858–1947) • פייר דוהם (1861–1916) • קונסטנטין קרתיאודורי (1873–1950) • לארס אונסגר (1903–1976) |  |
פרד פריידיי

אימוה פרד פריידיי (באנגלית: Imoh Fred Friday; נולד ב-22 במאי 1995) הוא כדורגלן ניגרי, המשחק בעמדת החלוץ.
קריירת מועדונים

פריידיי נולד בפורט הרקורט שבניגריה. החל את הקריירה המקצוענית שלו בקבוצת לילסטרום מליגת העל הנורווגית. הוא ערך 59 הופעות ליגה במועדון, בהן הבקיע 22 שערים.
ב-15 ביולי 2016 חתם פריידיי על חוזה לארבע שנים בא.ז. אלקמאר מליגת העל ההולנדית. הוא ערך 28 הופעות ליגה במדי המועדון, בהן הבקיע שבעה שערים. במהלך תקופתו במועדון הושאל לספרטה רוטרדם ולטוונטה. בחודש ינואר 2020 שוחרר מא.ז. אלקמאר.
ב-29 בינואר 2021, לאחר שהיה שחקן חופשי במשך כשנה, חתם פריידיי בסטרומסגודסט מליגת העל הנורווגית. הוא ערך 56 הופעות ליגה במועדון, בהן הבקיע 12 שערים.
ב-1 בפברואר 2023 חתם פריידי בבית"ר ירושלים. באותה עונה היה חלק משמעותי בזכייה של בית"ר בגביע המדינה לראשונה מאז 2008/09 בזכות שערים מכריעים: שער היתרון מול מכבי תל אביב שקבע 1-2 לבית"ר בדקה ה88 (תוצאת סיום 1-3 לבית"ר) וכבש שער נוסף בגמר הגביע מול מכבי נתניה וקבע 0-2 בדקה ה76 ובסיום המשחק זכתה בית"ר בגביע אחרי 0-3.
בסיום עונת 2023/24 הודיע בית"ר על סיום דרכו במועדון.
תארים

גביע המדינה: 2022/2023
הערות שוליים

↑  Fred Friday completes move to AZ Alkmaar באתר Football Oranje, ‏ 15 ביולי 2016 (באנגלית)
↑  Sparta huurt Friday van AZ באתר NOS, ‏ 10 בינואר 2018 (בהולנדית)
↑  Fred Friday: van beoogde opvolger Vincent Janssen tot totale flop באתר Voetbal International, ‏ 13 בינואר 2020 (בהולנדית)
↑  Fred Friday er klar for SIF באתר הרשמי של סטרומסגודסט, 29 בינואר 2021 (בהולנדית)
↑  גיא בן זיו, ‏רשמית: פרד פריידיי חתם בבית"ר עד תום העונה, באתר ONE‏, 1 בפברואר 2023
פריץ פרגל

| --- | --- |

 לידה:  3 בספטמבר 1869 ליובליאנה, דוכסות קרניולה, האימפריה האוסטרו-הונגרית 
 פטירה:  13 בדצמבר 1930 (בגיל 61) גראץ, דוכסות שטיריה, הרפובליקה האוסטרית הראשונה 
 שם לידה:  Friedrich Raimund Michael Pregl 
 ענף מדעי:  כימיה
 מקום מגורים:  האימפריה האוסטרו-הונגרית, אוסטריה
 מקום קבורה:  Zentralfriedhof Graz 
 מקום לימודים:  אוניברסיטת גראץ 
 מנחה לדוקטורט:  וילהלם אוסטוולד 
 מוסדות:  אוניברסיטת גראץ  אוניברסיטת אינסברוק 
 תלמידי דוקטורט:  Anton Benedetti-Pichler 
 פרסים והוקרה:  פרס נובל לכימיה (1923)  פרס ליבן (1914) 
 תרומות עיקריות
 המצאת שיטת המיקרו-אנליזה של חומרים אורגניים
 
פריץ (פרידריק) פרגל (3 בספטמבר 1869 – 13 בדצמבר 1930) היה כימאי סלובני-אוסטרי, חתן פרס נובל לכימיה לשנת 1923, "על המצאת שיטת המיקרו-אנליזה של חומרים אורגניים".
פרגל נולד בליובליאנה, האימפריה האוסטרו-הונגרית, עתה סלובניה. הוא למד ועבד באוסטריה.
פרגל זכה בפרס נובל לכימיה עבור תרומתו החשובה לניתוח כמויות חומר קטנות ביותר (Microanalysis) של חומרים אורגניים בשיטות מחקר כמותניות. אחת מתרומותיו החשובות הייתה שיפור שיטת ניתוח הבעירה (Combustion analysis) (מציאת הנוסחה האמפירית באמצעות ניתוח איכותני של שאריות החומר לאחר בעירתו) עבור זיהוי היסודות הכימיים המרכיבים אותו.
פיקוד כוחות המבצעים המיוחדים (קנדה)

|  פרטים |
| --- | --- |
 מדינה:  קנדה קנדה
 אירועים ותאריכים
 תקופת הפעילות:  2006–הווה (כ־18 שנים) 
 
פיקוד כוחות המבצעים המיוחדים הקנדיים (באנגלית: Canadian Special Operations Forces Command, בראשי תיבות: CANSOFCOM; בצרפתית:  Commandement des Forces d'opérations spéciales du Canada; COMFOSCAN) הוא פיקוד של כוחות הצבא הקנדיים האחראי לכל פעולות הכוחות המיוחדים המסוגלים להגיב לטרור ואיומים על קנדים והגנה על האינטרסים הקנדיים ברחבי העולם.
כוחות המבצעים המיוחדים

כוחות המבצעים המיוחדים של קנדה מפוקחים על ידי CANSOFCOM, שהוא ארגון מוכנות גבוהה, שנועד לפרוס כוחות מבצעים מיוחדים בהתראה קצרה כדי להגן על קנדה וקנדים מפני איומים על האינטרס הלאומי במדינה ומחוצה לה.
CANSOFCOM מסוגל לתרום לפעולות הכוחות המזוינים בקנדה (CAF) בכל קשת עימות, החל משלום ועד מלחמה; לפיכך, CANSOFCOM מספקת תמיכה למבצעים מיוחדים מחוץ למדינה בעת הצורך.
המשימה העיקרית של CANSOFCOM היא לוחמה בטרור, הכולל ביצוע אימונים קפדניים ומיוחדים ועבודה עם גורמי אכיפת החוק המקומיים, כנדרש, כדי להגן על קנדים מפני איום הטרור. מפקד CANSOFCOM מדווח ישירות לראש מטה ההגנה. הנהגת הצבא ומחלקת ההגנה הלאומית מקיימים פיקוח מלא על כל פעולות ה-CANSOFCOM.
משימות

ל-CANSOFCOM חמש משימות אסטרטגיות:
מתן ייעוץ למבצעים מיוחדים לראש מטה ההגנה ולמפקדי מבצעים אחרים של הצבא הקנדי
ליצור כוחות מבצעים מיוחדים המיועדים לפרוס, תוך מוכנות גבוהה, כחלק ממבצע צבאי רחב יותר, או באופן עצמאי
ביצוע ופיקוד על פעולות מבצעיות מטעם מחלקת ההגנה
פיתוח יכולות וטקטיקות מבצעיות
שמירה וקידום מערכות יחסים עם גופי ביטחון קנדיים וכוחות מבצעים מיוחדים של בעלות ברית
לצורך תמיכה במשימות אסטרטגיות אלה, אנשי CANSOFCOM מאורגנים, מאומנים, מצוידים ותמיד מוכנים לבצע מגוון רחב של משימות מבצעיות.
משימות אלה כוללות:
חילוץ בני ערובה
פעולה מבצעית ישירה
תגובה למשבר כימי, ביולוגי וגרעיני
אבטחת אתרים רגישים
מאבק בנשק להשמדה המונית
מבצעים ימיים מיוחדים
תמיכה בפעולות פינוי שאינן מבצעיות
פעולות הגנה מיוחדות
הגנה, דיפלומטיה וסיוע צבאי
ראו גם

פיקוד המבצעים המשולב (קנדה), Canadian Joint Operations Command
פיקוד המבצעים המיוחדים של ארצות הברית (USSOCOM) - המקבילה האמריקנית
הכוחות מיוחדים של בריטניה (UKSF) - פיקוד מקביל בריטי
פיקוד המבצעים המיוחדים (אוסטרליה) (SOCOMD) - פיקוד מקביל באוסטרליה
Kommando Spezialkräfte (KSK), פיקוד הכוחות המיוחדים (גרמניה) - פיקוד מקביל בגרמניה
הערות שוליים

1 2  "Canadian government website". אורכב מ-המקור ב-2010-02-12. נבדק ב-2010-10-08.
| --- | --- |
בקרת זהויות :  ISNI: 0000 0001 1829 4391  SUDOC: 219921121
פיקוד מערכות החלל

| --- | --- |

סמל פיקוד מערכות החלל
 פרטים
 מדינה:  ארצות הברית ארצות הברית
 שיוך:  חיל האוויר של ארצות הברית, חיל החלל של ארצות הברית 
 בסיס האם:  בסיס חיל האוויר בלוס אנג'לס, קליפורניה
 אירועים ותאריכים
 תקופת הפעילות:  1 ביולי 1954 – הווה (70 שנה) 
 נתוני היחידה
 ייעוד:  מחקר ופיתוח לחלל   רכישה צבאית לחלל   שיגור לחלל   לוגיסטיקת חלל
 כוח אדם:  10,000 אזרחים ואנשי צבא
 פיקוד
 דרגת המפקד:  לוטננט גנרל
 מפקד נוכחי:  Michael A. Guetlein 
 
פיקוד מערכות החלל (באנגלית: Space Systems Command, בראשי תיבות: SSC) הוא פיקוד עתידי של כוח החלל של ארצות הברית, שנועד להיות אחראי לפיתוח, רכישה והפעלת יכולות החלל הצבאיות, כמו גם על השיגור ותחזוקה של מערכות חלל. פיקוד מערכות החלל נועד גם להפעיל פיקוח על כלל פעילויות המדע והטכנולוגיה של כוח החלל.
היסטוריה

הפיקוד הוכרז כחלק מהמבנה של כוח החלל האמריקני ב-30 ביוני 2020, פיקוד מערכות החלל נועד לרכז את המחקר הצבאי, פיתוח, רכישות והשקת פעילויות בפקודה אחת. הפיקוד מיועד להביא תחתיו גם פעילויות של רכש ציוד חלל בצבא ובצי.
הרעיון זכה לשבחים רבים על ידי קציני חלל צבאיים בדימוס, כמו גם אנשי תעשיית החלל האמריקאית.
לוטננט גנרל ג'ון תומפסון, מפקד מרכז מערכות החלל והטילים, מתוכנן להתמנות למפקד הפיקוד.
מבנה עתידי

פיקוד מערכות החלל נועד לאחד את כל האלמנטים של מחקר, פיתוח ורכישה בחלל, כאשר מרכז מערכות החלל והטילים הוא הליבה.
ארגונים המיועדים לפעול תחתיו:
מרכז מערכות חלל וטילים
משרד תקשורת לוויין מסחרי, (בסיס: וושינגטון די. סי.)
מנהלת מעבדת מחר של כלי רכב בחלל, בחיל האוויר
הסוכנות לפיתוח חלל
משרד יכולות מהירות בחלל
כנף החלל ה-30
כנף החלל ה-45
דיונים מתנהלים על העברת אלמנטים לרכישת חלל בצבא ובצי, כולל רכיבי רכישת החלל של פיקוד החלל והגנה מפני טילים ומשרד התקשורת הלווינית של חיל הים לידי SSC. עם זאת, "[זה] נותר לטווח ארוך... מכיוון שאף אחד מהשירותים לא סימן שהוא מוכן למסור נכסים כלשהם."
ראו גם

כוח החלל של ארצות הברית (USSF)
פיקוד מבצעי החלל (SpOC)
פיקוד הכשרה ומוכנות לחלל (STARCOM)
הערות שוליים

↑  Space Force Public Affairs, About Space Systems Command, spaceforce.mil
↑  Space Force Public Affairs, USSF establishes 2nd Field Command, Guetlein assumes command, spaceforce.mil, August 13, 2021.
↑  "USSF field command structure reduces command layers, focuses on space warfighter needs". United States Space Force.
1 2 3 4 5  "U.S. Space Force creates acquisition command to build culture of innovation". SpaceNews. 18 ביולי 2020. {{cite web}}:  (עזרה)
פורום מלוכדים

| --- | --- |

 תחום:  תנועה פוליטית חוץ-פרלמנטרית
 מדינה:  ישראל 
 מטה הארגון:  כפר עציון
 יושב ראש:  שבח שטרן, דוד צביאל, ישי מרלינג
 מנכ"ל:  אליה אביב
 https://melukadim.co.il/
 
פורום מלוכדים (בעבר: המטה הלאומי בליכוד) הוא קבוצה של חברי "הליכוד", שמטרתו להשפיע על חברי הכנסת והשרים של המפלגה לפעול להעמקת ההתנחלות בשטחים.
הפורום הוקם בשנת 2010 על ידי שבח שטרן, נתן אנגלסמן ודוד צביאל. בשנת 2014 החל ישי מרלינג לשמש כמנכ"ל הפורום. בשנת 2019 התפרק המטה הלאומי בליכוד בהסכמה. שבח שטרן, פרסם הודעה לפיה יחד עם ישי מרלינג ודוד צביאל יובילו קבוצה חדשה בליכוד שתיקרא 'פורום מלוכדים'. החל מאפריל 2023 מכהן אליה אביב כמנכ"ל פורום מלוכדים.
אידאולוגיה

אנשי הפורום רואים במטרתם את מימוש הכתוב בחוקת הליכוד: ”מטרות: (סעיף ב') שמירת זכותו של העם היהודי על ארץ ישראל, כזכות נצחית שאינה ניתנת לערעור, התמדה ביישובם ובפיתוחם של כל חלקי ארץ-ישראל והחלת ריבונות המדינה עליהם”. לדעתם, מימוש ערך זה דורש השקעה רבה יותר מצד הנהגת התנועה.
כדרך לקידום מטרתו, פועל הפורום בכל מוסדות הליכוד לרבות מרכז הליכוד, מזכירות הליכוד וגופים נוספים ומקדם את מועמדותם של אנשי ארץ ישראל.
פעילות

בשנים 2009–2012 פקד הפורום מתפקדים לליכוד מערים ויישובים ביהודה ושומרון ובשאר חלקי הארץ, במטרה לחזק את האגף הימני במפלגה. בבחירות לוועידת הליכוד (שחבריה הופכים לחברי מרכז הליכוד) נבחרו למעלה מ-120 מנציגי הפורום, מרחבי הארץ.
בתקופת הקפאת הבנייה ביהודה ושומרון בשנת 2010, ניהל הפורום קמפיין שקרא לנתניהו לחדש את הבנייה. תמיכת מתפקדי הפורום בחוק החרם השפיעה על רה"מ לתמוך בחוק. בסקר שערך הפורום בקרב חברי הליכוד בשאלה כיצד על ישראל להגיב להכרזה חד צדדית על מדינה פלסטינית, עלה כי לדעת 81% צריך "לספח את אזורי הביטחון של ישראל ובהם גוש נתב"ג, עוטף ירושלים, מערב השומרון ובקעת הירדן". בסוף 2011 ערך הפורום סקר בקרב שלושים אלף ממתפקדי הליכוד, כדי לבחון את עמדתם לגבי המשא ומתן עם הפלסטינים. על פי תוצאות הסקר, רוב מוחלט של המתפקדים מתנגד להסכם שיכלול העברת שטחים לפלסטינים או הקמת מדינה פלסטינית.
בתחילת 2012 הפורום השתתף במאבק נגד פינוי המאחז מגרון. ביוזמת הפורום הגיעו שרים וחברי כנסת מהליכוד לביקורי הזדהות במגרון, ובבחירות למוסדות הליכוד בפברואר 2012 קרא פורום מלוכדים שלא להשתתף בהצבעה על יו"ר התנועה, וזאת כמחאה על פעולות נתניהו כנגד "חוק ההסדרה" ביו"ש במרץ 2012 הקים הארגון שלוחה בניו יורק, בשם PZPAC, בראשות ג'ו פרייגר. בתגובה לפסיקת בג"ץ שדחתה את "הסכם מגרון", הפורום הוציא הודעה בה הגדיר את פסיקת בג"ץ כפגיעה קשה בדמוקרטיה, קרא לחברי הכנסת של הליכוד להצביע בעד "חוק ההסדרה" אשר בו הוא רואה מבחן לנאמנות לערכי הליכוד. באפריל 2012 ארגן הפורום ביקור תמיכה בבית המכפלה, של פעילי הפורום בהשתתפות חברי כנסת מהליכוד.
במערכת הבחירות לכנסת בשנת 2013 תקף פורום מלוכדים בליכוד את התנהלות המטה המרכזי של הליכוד על רקע הקמפיין נגד הציונות הדתית ורבניה. נציג המטה צוריאל צוף התמודד על מקום ברשימת הליכוד במשבצת המיועדת לנציג יש"ע.
בדצמבר 2017 החתים הפורום מעל 1000 חברי מרכז הליכוד בדרישה לכנס את המרכז ולקבל החלטה התומכת בסיפוח אזורים ביהודה ושומרון בהם יש התיישבות יהודית. ב-31 בדצמבר 2017 התכנס מרכז הליכוד ואישר את ההצעה שיזם הפורום פה אחד.
בבחירות שהתקיימו בקרב חברי מרכז הליכוד לקונגרס הציוני העולמי תמך הפורום בסיעתו של מיקי זוהר שזכה בכ-40% מהקולות. בהסכם הקואליציוני שנחתם לאחר כינוס הקונגרס הל"ח מונה ישי מרלינג לתפקיד יו"ר החטיבה להתיישבות
בחודשים אוגוסט-ספטמבר 2021 הוביל הפורום קמפיין בדרישה כי דירקטוריון קק"ל יאשר את ההחלטה לקדם הסדרת קרקעות במזרח ירושלים, בנגב, בגליל וביהודה ושומרון, מהלך שארגוני השמאל פעלו לטרפד. מדובר בקרקעות שנרכשו על ידי קק"ל לפני הקמת המדינה ואחריה אך רישומם בטאבו טרם הוסדר. במסגרת הקמפיין נשלחו מעל 12,000 פניות לחברי הדירקטוריון על ידי תומכי הפורום בדרישה לקבל את ההחלטה ולהקצות כ-100 מיליון ש"ח מתקציב קק"ל להסדרת הרישום. ב-2 בספטמבר 2021 דירקטוריון קק"ל אישר את ההחלטה ברוב קולות.
בנובמבר 2021 פורסם כי הפורום החתים את חברי סיעת הליכוד המכהנים בכנסת ועשרות ראשי סניפים על דרישה לכינוס מרכז המפלגה לצורך קבלת החלטה כי "הליכוד לא יקים ממשלה או לא ישתתף בקואליציה, שיש בה או שהיא נשענת על מפלגות או חברי כנסת, שמביעים תמיכה והזדהות עם מחבלים או ארגוני טרור". ב-11 בנובמבר 2021 התכנס מרכז הליכוד והצביע בעד ההצעה.
הפורום מפעיל סניפים ברחבי הארץ ומקיים מפגשים עם שרים וחברי כנסת.
הערות שוליים

↑  המטה הלאומי בליכוד התפרק בהסכמה, באתר ערוץ 7
↑  חוקת הליכוד
↑  30% ממתפקדי הליכוד אשתקד מתנחלים, באתר הארץ, 27 בינואר 2012
↑  חדשות ערוץ 10
↑  חזקי עזרא, רוב בליכוד: לספח כתגובה להצבעה, באתר ערוץ 7, 12 בספטמבר 2011
↑  חדשות ערוץ 2
↑  השר אדלשטיין וח"כ לוין ביקרו ברמת מיגרון, באתר ערוץ 7, 7 ביולי 2011
↑  יאיר אלטמן, קמפיין בליכוד: "הצבעת נתניהו - הרסת את מגרון", באתר ynet, 22 בינואר 2012
↑  אלי חזן, צעירי הליכוד והמטה הלאומי בליכוד עולים לבית המכפלה בחברון
↑  שבח שטרן ברדיו גלי ישראל,
↑   חיים לוינסון, מרכז הליכוד אישר פה אחד הצעה המחייבת את חברי המפלגה לפעול לסיפוח הגדה, באתר הארץ, 31 בדצמבר 2017
↑  חזקי ברוך, מיקי זוהר מוביל בהפרש קטן על יעקב חגואל, באתר ערוץ 7, 12 ביולי 2020
↑  שירית אביטן כהן, ‏הקרב הגדול על מוסדות הקונגרס הציוני הגיע לסיומו, באתר גלובס, 22 באוקטובר 2020
↑   הגר שיזף, קק"ל מקדמת רישום אלפי נכסים שעשוי להוביל לפינוי פלסטינים, באתר הארץ, 5 באוגוסט 2021
↑  אריאל כהנא, דירקטוריון קק״ל אישר את ההחלטה לקדם הסדרת הקרקעות במזרח ירושלים, באתר ישראל היום, 2 בספטמבר 2021
↑   ציוץ של איימן עודה ברשת החברתית אקס (טוויטר), 1 בנובמבר 2021
↑  טל שלו‏, מרכז הליכוד: לא נישען על מפלגות או חברי כנסת תומכי טרור, באתר וואלה, 11 בנובמבר 2021
↑  אס-אם-אסים, מיילים, ודירוגים: כך מתמרנים פעילי הימין את חברי הכנסת, באתר הארץ, 25 בנובמבר 2011
פלקטה

חרב הפלקטה מהמאה ה-4 לפנה"ס
פלקטה (Falcata) היא חרב שהייתה בשימוש השבטים האיברים בעת העתיקה. הייתה בשימוש נרחב עד הכיבוש הרומי.
מקור השם

המושג "פלקטה" איננו עתיק, כפי שניתן היה לצפות ממושג המתאר חרב מהעת העתיקה. נראה שהמונח הומצא על ידי פרננדו פולגוסיו בשנת 1872. מקור השם הוא ככל הנראה בביטוי הלטיני ensis falcatus, כלומר "חרב מגל". הוא בחר בשם "פלקטה" ולא "פלקטוס" כי חרב בספרדית היא בלשון נקבה ואילו "פלקטוס" היא בזכר. אף שהשם לא נולד בעת העתיקה הוא אומץ על ידי הקהילה המדעית.
היסטוריה וצורה

מקור הפלקטה דומה למקור רוב החרבות העתיקות בעלות צורה זו. פלקטה כמו חרבות מגל אחרות הגיעה מסכין-מגל שמקורו בחקלאות בתקופת הברזל. עם הזמן הסכין התארכה עד כדי כך שאפשר היה להשתמש בה בתור חרב. חרב זו דומה לחרבות אחרות מהצורה הזאת כמו למשל הח'ופש המצרי והקופיס היווני.
פלקטה היא חרב בעלת להב אחד שהולך ומתרחב לקראת השליש האחרון של הלהב ואז חוזר ומתעקל בכיוון הנגדי על מנת ליצור את החוד. כך נוצרת חרב קמורה קמעה הטובה בעיקר לשיסוף, אך גם לדקירה. הידית מעוצבת בצורת וו ולעיתים קרובות נוספה שרשרת לידית על מנת לאפשר אחיזה טובה יותר של החרב. אף שפלקטה היא בעיקרה חרב בעלת להב אחד בלבד, נמצאו פלקטות עם שני להבים מחודדים.
פלקוצ'ליס

| פלקוצ'ליס |
| --- | --- |

תקופה
טריאס עליון
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פלקדונטים
משפחה:: Cyamodontidae
סוג:: פלקוצ'ליס
מין:: Placochelys placodonta
שם מדעי
 Placochelys

פלקוצ'ליס (שם מדעי: Placochelys; מילולית: "צב שטוח-שריון") הוא סוג של זוחל ימי נכחד מהסדרה פלקדונטים, אשר חי בסופו של תור הטריאס. לצד קרובו הפספודרמה הוא היה אחד מאחרוני בני סדרתו.
בסוג מין יחיד: Placochelys placodonta, אשר תואר ב-1902 בידי החוקר הגרמני אוטו יקל. המאובנים התגלו בגרמניה, אוסטריה, איטליה והונגריה.
מאפיינים

זוחל זה דמה במראהו לצב ים אך לא היה קרוב אל הצבים המודרניים. הוא הגיע לאורך 90 ס"מ והיה בעל כיסוי שריון רחב עשוי אוסטאודרם מעל גבו, זרועות רגליים רחבות שבקצוותיהם טפרים בולטים והגולגולת הייתה משולשת בצורתה ובעלת שרירים חזקים ומקור מחודד שמאחוריו בלטו זוג שיניים חזקות ועוד שיניים קטנות יותר לאורך הלסת, אשר עזרו למחוץ טרף קשה כמו צדפות וחלזונות ימיים.
בשל מבנהו הכבד הוא חי רוב שמנו בתוך הים ושם חיפש קונכיות של חלזונות וצדפות למאכל.
בתרבות

זוחל זה הופיע בסרט Sea Rex 3D.
עידן הג'אז

King and Carter’s Jazzing Orchestra ב-1921 (צולמה ביוסטון, טקסס)
עידן הג'אז (באנגלית: Jazz Age) הייתה תקופה בשנות העשרים והשלושים של המאה העשרים, שבהן זכו מוזיקת ג'אז וסגנונות ריקודים לפופולריות בארצות הברית והיא התפשטה מאוחר יותר לעולם המערבי. ההשלכות התרבותיות של עידן הג'אז היו בעיקר בארצות הברית, מקום הולדתו של הג'אז. הג'אז, שמקורו בניו אורלינס כשילוב של מוזיקה אפריקאית ואירופית, מילא תפקיד משמעותי בשינויים תרבותיים רחבים יותר בתקופה זו, והשפעתו על התרבות הפופולרית נמשכה זמן רב לאחר מכן. עידן הג'אז מוזכר, לעיתים קרובות, יחד עם שנות העשרים הסוערות. הסופר האמריקאי, פרנסיס סקוט פיצג'רלד, נודע באופן נרחב כמי שטבע את המונח, כשהשתמש בו לראשונה בכריכה של אוסף סיפוריו הקצרים משנת 1922, "סיפורי עידן הג'אז".
רקע > מוזיקת ג'אז

מוזיקת הג'אז שמקורה בניו אורלינס היא "תת-סגנון" שהתפתח מהדיקסילנד ג'אז. באופן כללי, הג'אז הושפע מהמוזיקה האפריקאית והאירופית ולמעשה, הוא נחשב להכלאה של השתיים. מההשפעה האפריקאית, קיבל הג'אז את הקצב שלו, איכויות הבלוז, ומסורות של נגינה ושירה בהם כל אחד יכול להביע את עצמו בדרכו. מההשפעה האירופית, קיבל הג'אז את ההרמוניה וכלי הנגינה (סקסופון, חצוצרה, פסנתר וכו'). שניהם השפיעו על יכולת האלתור, שהפכה לחלק בלתי נפרד מהג'אז. ניו אורלינס סיפקה כר פורה עבור התרחשות מעין זו בזכות היותה עיר נמל המורכבת מתרבויות רבות ואמונות שונות שהיו שלובות אלו באלו. בניו אורלינס, הושפע הג'אז מהמוזיקה הקריאולית, רגטיים ובאופן מיוחד ממוזיקת הבלוז. שני היבטים חשובים של הג'אז הם הסווינג והאלתור. חצוצרן הג'אז, לואי ארמסטרונג, שהיה בעל השפעה גדולה על הג'אז, הביא ופיתח את סולו האלתור לחזית הנגינה. לידתה של מוזיקת הג'אז מיוחסת לאפרו-אמריקאים אך, במשך הזמן התרחבה והשתנתה עד כדי כך שהפכה מקובלת, מבחינה חברתית, על האמריקנים הלבנים מהמעמד הבינוני. המבקרים של הג'אז ראו בה כמוזיקה המופקת מאנשים ללא הכשרה או מיומנות. נגנים לבנים שימשו כ"שופר" לפופולריזציה של מוזיקת ג'אז באמריקה. אף על פי שהאוכלוסייה הלבנה מהמעמד הבינוני השתלטה על תנועת הג'אז, היא הקלה על שילוב המסורות והאידיאליים האפרו-אמריקאיים בחברה הלבנה. ערים כמו ניו יורק ושיקגו היו מרכזים תרבותיים לג'אז, ולאמנים אפרו-אמריקנים במיוחד. אנשים שלא הכירו את מוזיקת הג'אז לא יכלו לזהות אותה בדרך שבה כתבו האפרו-אמריקנים את זה. יתר על כן, הדרך שבה כתבו סופרים אפרו-אמריקאים על מוזיקת ג'אז, הציגה זאת כאילו לא היה זה הישג תרבותי שלהם.
רקע > תקופת היובש

תקופת היובש בארצות הברית הייתה איסור חוקתי ארצי על ייצור, יבוא, שינוע ומכירה של משקאות אלכוהוליים בין השנים 1920–1933.
בשנות העשרים של המאה ה-20 התעלמו מהחוקים באופן נרחב ברחבי ארצות הברית וההכנסות מהמיסים אבדו. כנופיות פשע מאורגנות היטב השתלטו על אספקת הבירה והליקר לערים רבות, וגררו גל פשע שהדהים את האומה. בשלהי שנות העשרים התגייסה אופוזיציה ארצית חדשה. היא גרסה ותקפה את האיסור כמי שגורם לפשיעה, מפחית את ההכנסות ממיסים וכופה ערכים דתיים פרוטסטנטים כפריים על אמריקה העירונית. האיסור הסתיים עם אישור התיקון ה-21 לחוקת ארצות הברית ב-5 בדצמבר 1933, אשר ביטל את התיקון ה-18 לחוקת ארצות הברית. חלק מהמדינות המשיכו באיסור וציינו את אחד השלבים האחרונים של העידן הפרוגרסיבי.
רדיו

ההפצה הארצית המהירה של הג'אז התאפשרה בזכות הכנסתה לשידורי רדיו בקנה מידה גדול ב-1932. הרדיו תואר כ"בית-החרושת". רדיו אפשר למיליונים לשמוע את המוזיקה בחינם - במיוחד אנשים שמעולם לא הגיעו למועדונים בערים גדולות והמרוחקות מהם. מקורם של שידורים אלו היה במועדונים של מרכזים מובילים כגון ניו יורק, שיקגו, קנזס סיטי ולוס אנג'לס. היו שני סוגים של מוזיקה חיה ברדיו: מוזיקה קונצרטית ומוזיקת ריקודים. המוזיקה הקונצרטית הייתה ידועה בשם "potter palm" ואף נוגנה מוזיקה קונצרטית על ידי חובבים, שבדרך כלל התנדבו לכך.
הסוג הנוסף של מוזיקת הג'אז המשודרת הייתה ידועה כ"big band dance music". סוג זה נוגן על ידי נגנים מקצועיים ושודר מתוך מועדוני לילה, אולמות ריקודים ואולמות נשפים. המוזיקולוג צ'ארלס חאם תיאר שלושה סוגים של מוזיקת ג'אז באותה תקופה: מוזיקה שחורה לקהלים שחורים, מוזיקה שחורה לקהלים לבנים ומוזיקה לבנה לקהלים לבנים. אמני ג'אז שחורים, כמו לואי ארמסטרונג, קיבלו זמן אוויר קצר מאוד, משום שרוב התחנות העדיפו לנגן את המוזיקה של זמרי ג'אז אמריקנים לבנים. זמרי ג'אז אחרים כוללים את בסי סמית ופלורנס מילס. בערים כמו שיקגו וניו יורק, ג'אז אפרו-אמריקני התנגן ברדיו לעיתים קרובות יותר מאשר בפרברים. ביג-בנד ג'אז, כמו זה של ג'יימס ריס אירופה ופלטשר הנדרסון בניו-יורק, משך קהל מאזיני רדיו רב יותר.
השפעות תרבותיות > הדור הצעיר

בשנות העשרים של המאה העשרים בני נוער השתמשו בהשפעתו של הג'אז כדי למרוד נגד התרבות המסורתית של הדורות הקודמים. מרד הנעורים של שנות העשרים הלך יד ביד עם אופנות חולפות כמו הצהרות אופנה נועזות (פלאפר), נשים שעישנו סיגריות, שיחות חופשיות על מין, וקונצרטי ג'אז חודשי ברדיו. ריקודים כמו הצ'ארלסטון, שפותחו על ידי אמריקאים אפריקנים, הפכו לפתע לפופולריים בקרב בני הנוער. השמרנים הזדעזעו ממה שנחשב בעיניהם "התמוטטות המוסר". היו גם אפרו-אמריקאים עירוניים בני המעמד הבינוני שראו בג'אז כ"מוזיקה של השטן" והאמינו שהמקצבים והקולות המאולתרים מעודדים הפקרות.
השפעות תרבותיות > נשים

נשים שיחקו תפקיד חשוב לאורך ההיסטוריה של הג'אז. עם קבלת זכות בחירה לנשים ואישור התיקון ה-19 לחוקת ארצות הברית ב-18 באוגוסט 1920, ועם פריצתה של הפלאפר, האישה החדשה והמשוחררת, לחברה, החלו נשים למלא אט אט תפקיד גדול יותר בחברה ובתרבות. הן השתתפו בכוח העבודה לאחר מלחמת העולם הראשונה ובאופן כללי, היו להן אפשרויות רבות יותר בזכות תפיסת השוויון בחיים החברתיים והבידור. רעיונות כגון שוויון ומיניות חופשית היו פופולריים מאוד במהלך הזמן ונראה כי נשים הפיקו תועלת מכך במהלך תקופה זו. בשנות העשרים החלה הופעתן של נשים מפורסמות רבות כולל מוזיקאיות כמו בסי סמית. גם בסי סמית זכתה לתשומת לב רבה משום שהייתה לא רק זמרת נהדרת, אלא גם אישה אפרו-אמריקנית. גדולתה התעצמה במהלך הדורות עד כדי הפיכתה לאחת הזמרות המכובדות ביותר בכל הזמנים. זמרים כמו בילי הולידיי וג'ניס ג'ופלין קיבלו השראה מבסי סמית.
לובי אוסטין (1887-1972) הייתה מובילת הרכב המזוהה עם שיקגו, נגנית פסנתר, מלחינה, זמרת ומעבדת, במהלך עידן הבלוז הקלאסי. היא וליל הארדין ארמסטרונג מדורגות, לעיתים קרובות, כשתי נגניות הבלוז-ג'אז הטובות ביותר בפסנתר של התקופה.
נגנית הפסנתר, ליל הארדין ארמסטרונג, הייתה חברה בלהקה של קינג אוליבר יחד עם לואי, והמשיכה לנגן בפסנתר בלהקה של בעלה, ה- "Hot Five", ומאוחר יותר עם הלהקה הבאה שלו, ה-"Hot Seven". רק בשנות השלושים והארבעים של המאה העשרים זמרות ג'אז רבות, כמו בסי סמית' ובילי הולידיי, זכו להכרה כאמניות מוצלחות בעולם המוזיקה. זמרת מפורסמת נוספת, שכונתה "The First Lady of Song", אלה פיצג'רלד, הייתה אחת הזמרות הפופולריות ביותר בארצות הברית יותר מחצי מאה. במהלך חייה זכתה ב-13 פרסי גראמי ומכרה מעל 40 מיליון עותקים של אלבומיה. קולה היה גמיש, רחב, מדויק וחסר גיל. היא יכלה לשיר בלדות כבדות, ג'אז מתוק ולחקות כל כלי נגינה בתזמורת. היא עבדה עם כל גדולי הג'אז, מדיוק אלינגטון, קאונט באסי ונט קינג קול ועד פרנק סינטרה, דיזי גילספי ובני גודמן. נשים אלו היו תחת מאמץ מתמיד בהפיכת שמותיהן ל"שם דבר" בתעשיית המוזיקה, כדי לסלול את הדרך לנשים רבות.